Diari Oficial de la Generalitat Valenciana


Sumari del DOGV 5178, del 17-01-2006 (2006/415)

DECRET 1/2006, de 13 de gener, del Consell de la Generalitat, pel qual es modifica el Decret 26/2005, de 4 de febrer, pel qual es va aprovar el Reglament Orgànic i Funcional de la Conselleria de Sanitat.
-----------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2006/01/13/1/dof/vci/html**

### Dades del document

Número de DOGV
:   5178

Data del DOGV
:   17-01-2006

Secció del DOGV
:   I. DISPOSICIONS GENERALS

Número del document
:   2006/415


Data del document
:   13-01-2006

Organisme emissor
:   Conselleria de Sanitat

Tipus de document
:   Decret

Anàlisi jurídica

 Descriptors 

:   * Conselleria Sanitat
    * legislació
    * administració regional
    * reglament intern

DECRET 1/2006, de 13 de gener, del Consell de la Generalitat, pel qual es modifica el Decret 26/2005, de 4 de febrer, pel qual es va aprovar el Reglament Orgànic i Funcional de la Conselleria de Sanitat. [2006/415]  
La Llei 3/2003, de 6 de febrer, de la Generalitat, d'Ordenació Sanitària de la Comunitat Valenciana, definix l'Agència Valenciana de Salut com l'eix de l'organització dels servicis sanitaris públics, la qual queda constituïda per la mateixa llei, i supedita l'efectivitat del seu funcionament a la aprovació dels seus Estatuts reguladors.  
Amb l'aprovació dels Estatuts reguladors de l'Agència Valenciana de Salut es feia necessari que l'estructura i els òrgans de direcció estigueren en perfecta harmonia amb l'estructura orgànica i funcional de la Conselleria de Sanitat, per a la qual cosa es va dictar el Decret 26/2005, de 4 de febrer, del Consell de la Generalitat, que va aprovar el Reglament Orgànic i Funcional de la Conselleria de Sanitat.  
No obstant això, des de l'entrada en vigor del decret esmentat, s'han produït un seguit de circumstàncies que obliguen a adequar certa estructura organitzativa de la Conselleria de Sanitat.  
Per tot això, d'acord amb el que establixen els articles 35.f) i 70 de la Llei 5/1983, de 30 de desembre, de Govern Valencià, a proposta del conseller de Sanitat i després de la deliberació del Consell de la Generalitat, en la reunió del dia 13 de gener de 2006,  
DECRETE  
Article 1  
Es modifica l'article 3.1 del Decret 26/2005, de 4 de febrer, del Consell de la Generalitat, que queda redactat amb el text següent:  
.3.1. Sota l'autoritat del conseller, el nivell directiu de la Conselleria de Sanitat està integrat pel subsecretari, el director general de Recursos Econòmics, el director general de Recursos Humans, el director general de Salut Pública i el director general d'Ordenació, Avaluació i Investigació Sanitària..  
Article 2  
S'afig un tercer paràgraf a l'article 7 del Decret 26/2005, de 4 de febrer, del Consell de la Generalitat, amb el text següent:  
.El director general de Recursos Econòmics i el director general de Recursos Humans depenen directament del secretari autonòmic de Sanitat..  
Article 3  
S'afigen al capítol III .De la Secretaria Autonòmica de Sanitat. del títol II del Decret 26/2005, de 4 de febrer, del Consell de la Generalitat, després de l'article 7, dues seccions:  
.Secció 1a. La Direcció General de Recursos Econòmics  
Article 7bis  
El director general de Recursos Econòmics, dependent del secretari autonòmic de Sanitat, exercix les funcions en matèria de gestió econòmica, pressupostària i comptable, expedients de contractació i processos de contractació i aprovisionament de productes, béns i servicis de la Conselleria de Sanitat.  
El director general de Recursos Econòmics de la Conselleria de Sanitat exercix les funcions i el càrrec de director general de Recursos Econòmics de l'Agència Valenciana de Salut.   
Secció 2ª. La Direcció General de Recursos Humans  
Article 7ter  
El director general de Recursos Humans, dependent del secretari autonòmic de Sanitat, exercix les funcions en matèria de gestió i tramitació dels assumptes relatius a personal de la Conselleria de Sanitat i, en tots els casos, les que expressament li atribuïsquen els òrgans competents.  
El director general de Recursos Humans de la Conselleria de Sanitat exercix les funcions i el càrrec de director general de Recursos Humans de l'Agència Valenciana de Salut..  
Article 4  
Es modifica el primer paràgraf de l'article 8 del Decret 26/2005, de 4 de febrer, del Consell de la Generalitat, que queda redactat amb el text següent:  
.El subsecretari, sota la dependència directa del conseller de Sanitat, assumix les funcions establides en l'article 75 de la Llei de Govern Valencià, i també les competències establides per qualsevol altra normativa que se li aplique..  
DISPOSICIÓ ADDICIONAL   
El titular de la Direcció General de Recursos Humans de l'Agència Valenciana de Salut que regula l'article 9 dels Estatuts de l'agència esmentada, aprovats pel Decret 25/2005, de 4 de febrer, del Consell de la Generalitat, i el titular de la Direcció General de Recursos Econòmics de l'Agència Valenciana de Salut que regula l'article 10 d'estos Estatuts, són el director general de Recursos Humans i el director general de Recursos Econòmics de la Conselleria de Sanitat, respectivament.  
DISPOSICIONS DEROGATÒRIES  
Primera  
Queda derogada la disposició transitòria primera del Decret 26/2005, de 4 de febrer, del Consell de la Generalitat.  
Segona  
Queden derogades totes les disposicions, del mateix rang o d'un rang inferior, que s'oposen a este decret.  
DISPOSICIONS FINALS  
Primera  
Es faculta el conseller de Sanitat per a dictar totes les disposicions que requerisca el desplegament i l'execució d'este decret, en compliment del que disposa en l'article 71 de la Llei de Govern Valencià.  
Segona  
Este decret vigix des de l'endemà de la publicació en el Diari Oficial de la Generalitat Valenciana.  
Alacant, 13 de gener de 2006  
El president de la Generalitat,  
FRANCISCO CAMPS ORTIZ  
El conseller de Sanitat,  
VICENTE RAMBLA MOMPLET


Còpia Permalink ELI